Covid-19-statistieke: Meer as 3,4 miljoen toetse in SA gedoen(Argieffoto:Alexas_Fotos/pixabay) Zweli Mkhize, die minister van gesondheid, het Sondagaand die jongste Covid-19-statistieke vir Suid-Afrika bekendgemaak. Altesaam 587 345 gevalle is tot dusver aangemeld met 3 692 nuwe gevalle wat bevestig is. Altesaam 3 400 638 toetse is reeds gedoen, waarvan 22 609 toetse sedert die vorige verslag. Nog 162 Covid-19-verwante sterftes (70 van die Oos-Kaap, 27 van Gauteng, 21 van KwaZulu-Natal, ses van die Vrystaat, 18 van Noordwes en 20 van die Wes-Kaap) is aangemeld. Dit bring die dodetal op 11 839 te staan. Minstens 472 377 persone het reeds herstel en dit verteenwoordig ŉ herstelkoers van 80%. Provinsiale statistiek: Sterftes en persone wat herstel het: Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.